Maplodud

Maplodud om kulinarijan tärtuz. Se om kazmusen södab pala (ozutesikš, plod vai mugul), mugažo kaikenvuitte kova kazmussöm, päiči fruktiš, surmiš, seniš da babukoiš, pähkmiš. Kulinarijan «maplod»-tärtuz voib kävutadas niiden södabiden ploduiden täht, kudambid botanikas lugetas marjoikš da fruktikš (oz., tomat).

Maplodud oma ristitun racionon znamasižeks palaks. Maplodunkazvatuz tedoidab maploduiden kazvatust.

 Maploduihe sidodud vepsän tärtused 
 Babukeitoz — keitoz kuidud maploduišpäi (nagriž, kartohk).
 Listud — čaptud henošti maplodud.

 Klassifikacii 
Maplodud alajagasoiš alemba kirjutadud toižendoikšОвощи. //Популярная медицинская энциклопедия. Päredaktor Б.В. Петровский. — М., 1979. :
 mugulplodud — topinambur (magruš), batat, kartohk;
 jur'plodud — morkofk, svökl, nagriž, brükv, ret'k, redis, petrušk, pasternak, sel'derei, hren;
 kapustad — vaugedkeraine kapust, ruskedkeraine, savojine, brüsselin, änikkapust, kol'rabi, brokkoli;
 salatad — salat;
 eriližmaguižed — ukrop, estragon, čaber, bazilik, majoran;
 laukanvuiččed — lauk, künz'lauk;
 paslönanvuiččed — tomat, perč, baklažan;
 tikvanvuiččed — tikv, kabakut, kurk, patisson, din', arbuz;
 bobanvuiččed — herneh, bobad;
 vill'kazmused — saharkukuruz;
 desertižed — artišok, asparagus, rabarbar.

 Himine mülünd 
Om äi hil'vezikoid maploduiš. Vauktušiden mülü om alemba äjan mi lihan südäimes. Maplodud läz ei mülütand razvoid. Mugoižed kazmused oma arvokahad, sikš miše bioaktivižed substancijad mülüdas niihe: vitaminad (C-vitamin, karotin, foliimuiktuz), mineraližed substancijad, organižed muiktused, stajišt da pektinad.

Erasiden maploduiden himine mülünd da sömarvuz oma kirjutadud alemba pandud tabludesАнтонов М.В., Кудашева В.А. Овощи //Kirjutuz «Большая советская энциклопедия»-kirjas. 3nz' pästand. :
SöndtavaradVauktušed,g / 100 gHil'vezikod,g / 100 gKalorijoihahuz,kkal / 100 gC-vitamin,mg%Verez vaugedkeraine kapust1,55,227,024,0Muiged kapust1,04,523,014,0Änikkapust2,14,728,042,0Laukkerad2,59,248,08,4Laukan pöro1,14,121,048,0Morkofk1,37,636,04,0Veresed kurkud0,72,915,04,7Solakahad kurkud0,71,38,0Svökl1,110,347,08,0Rusttad tomatad0,54,018,034,0

 Kävutand slokostmähä 
Erazvuiččiden maploduiden ühtnend sömižen racionos om hüvä ristitun organizman täht. Maploduiden kävutand sömhä ližadab kaikuččen vitaminan otandan procentad. Ezikät, racionaline sömine andab organizmale magedad da slokosttüd hüvin sömäd ičeze aigal da oikti. Mugoine söm mülütab erazvuiččid tarbhaižid substancijoid sen täht. Äi maploduid om olmas sädamha racionališt sömišt. Ned oma jogapäiväližen racionon tarbhaine da sur' pala, vitaminoiden purde, mülüdas äi toižid organižid da mineraližid substancijoidШабыкина Л.В. Овощи к столу. 1nz' pästand. — Алма-Ата: Кайнар, 1979. — 200 lpp. — Lpp. 3−4. .

Maplodud voidas libutada litud da lujeta sömänsulatusen rauguiden sekrecijad. Erased maplodud kävutasoiš sömhä torhikš. No paksumba kaiked maploduid slokosttäs — keittas, hauttas, räkištadas, tehtas korvaid vai latkad, pašttasБогатова Л.М. Книга о вкусной и здоровой пище. 8nz' pästand, kohetud da ližatud. — М.: Агропромиздат, 1987. . Maploduiden biologine arvuz poleneb lujas lämänümbriradmižen tagut i väran varadusen aigan. Kävutadas nenid mahtusid varadamha maploduid pit'kha: konserviruind, soladuz, marinuind, väl'kištuind, kül'menzoitand, kuivatez. Tarbhaižiden substancijoiden znamasine pala kaičese väl'kištuindan, heredan kül'menzoitandan da sublimirujan kuivatesen aigan.

Kävutadas maploduid dietižhe sömižhe avaras. Kaikuččen päivän aigvoččele tervhele ristitule tariž söda enamba 600 grammad maploduid.

 Galerei 

 Kacu mugažo 
 Maploduiden nimikirjutez
 Fruktad
 Jur'plodud
 Pakuižvihandad maplodud
 Söm
 Vegetarianižuz

 Homaičendad